11. ฐานะการเงินและผลการดำเนินงาน

  11.1 ข้อมูลทางการเงินโดยสรุป

  (ก) สรุปรายงานการสอบบัญชี

  ผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไข ในรอบระยะเวลา 3
  ปีที่ผ่านมา

(2) ตารางสรุปงบการเงินรวม

[]

[]

[]

[]

[]

(3) อัตราส่วนทางการเงินที่สำคัญ

  []

  11.2 คำอธิบายและการวิเคราะห์ฐานะการเงินและผลการดำเนินงาน

(1) ผลการดำเนินงาน

  ภาพรวมของผลการดำเนินงานที่ผ่านมา

  กลุ่มบริษัท จีเอ็มเอ็ม แกรมมี่ มีรายได้รวมในปี 2554 จำนวน 9,388 ล้านบาท เพิ่มขึ้นร้อยละ
  7% จากปี 2553 ส่วนใหญ่มาจากธุรกิจสื่อซึ่งมีสัดส่วนรายได้ร้อยละ 52 ของรายได้รวม ได้แก่
  รายได้จากการผลิตรายการโทรทัศน์ที่มีละครหลังข่าว
  และรายการตลกจบในตอนที่ประสบความสำเร็จและได้รับความนิยมอย่างดีตลอดมา
  รายได้จากการผลิตรายการโทรทัศน์ผ่านดาวเทียมโดยปัจจุบันมีการผลิตรายการทั้งหมด 10 ช่อง
  คือ แฟนทีวี แบงชาแนล กรีนชาแนล แอ็กซ์ชาแนล สาระแนชาแนล มันนี่ชาแนล เพลย์ชาแนล
  เจเคเอ็นชาแนล เจเอสแอลชาแนล และ แม็กซี่ทีวี มีรายได้เติบโตกว่าปีก่อนถึงร้อยละ 58
  อย่างไรก็ตาม รายได้จากธุรกิจสร้างสรรค์และบริหารงานกิจกรรมลดลงจากการเลื่อนจัดงาน
  BOI FAIR เนื่องจากเหตุการณ์น้ำท่วมใหญ่ในช่วงปลายปี 2554
  รายได้จากการผลิตรายการวิทยุและธุรกิจสื่อสิ่งพิมพ์ยังคงเพิ่มขึ้นแม้ว่าจะได้รับผลกระทบจากเหตุการณ์น้ำท่วมใหญ่ในช่วงปลายปี
  รายได้จากการผลิตภาพยนตร์เพิ่มขึ้นแม้ว่าจำนวนภาพยนตร์ที่ออกฉายเท่ากับปีก่อนปีก่อน โดยในปี
  2554 มีภาพยนตร์ออกฉายจำนวน 3 เรื่อง ได้แก่ Suck Seed ห่วยขั้นเทพ ลัดดาแลนด์ และ
  Top Secret วัยรุ่นพันล้าน โดยภาพยนตร์เรื่อง ลัดดาแลนด์ และ Suck Seed ห่วยขั้นเทพ
  เป็นเรื่องหลักที่ประสบความสำเร็จและทำรายได้ Box Office เป็นอันดับ 3 และ 4
  ของภาพยนตร์ไทยที่ออกฉายในปี 2554

  รายได้รวมของธุรกิจเพลงมีสัดส่วนรายได้ร้อยละ 38 ของรายได้รวม ประกอบด้วย
  รายได้จากการจำหน่ายสินค้าเพลงและค่าลิขสิทธิ์ รายได้จากการบริหารศิลปิน
  และรายได้จากการจัดคอนเสิร์ต เพิ่มขึ้นร้อยละ 5 จากปี 2553
  จากการจำหน่ายสินค้าเพลงในรูปแบบที่เป็น Physical products ที่เพิ่มขึ้น

  กำไรสุทธิรวม 626 ล้านบาท เพิ่มขึ้นจาก 523 ล้านบาทหรือร้อยละ 20 ต้นทุนขาย
  จากรายได้ที่เพิ่มขึ้น
  ในขณะที่ต้นทุนการผลิตและค่าใช้จ่ายในการขายและบริหารรวมที่เพิ่มขึ้นในอัตราที่ต่ำกว่า

(2) ฐานะทางการเงินของกลุ่มบริษัท จีเอ็มเอ็ม แกรมมี่ ณ สิ้นปี 2554

1)  สินทรัพย์

  กลุ่มบริษัทฯ มีสินทรัพย์รวม ณ สิ้นปี 2554 มูลค่า 8,534 ล้านบาท เพิ่มขึ้น 969 ล้านบาท จากปี
  2553 เป็นการเพิ่มขึ้นจากสินทรัพย์หมุนเวียน 843 ล้านบาท และสินทรัพย์ไม่หมุนเวียน 126
  ล้านบาท

-   เงินลงทุนชั่วคราวจำนวน 328 ล้านบาท เพิ่มขึ้น 123 ล้านบาท
    จากการลงทุนในตราสารทางการเงิน

-   ลูกหนี้การค้า-สุทธิ 2,072 ล้านบาท ลดลง 252 ล้านบาท

-   สินทรัพย์ไม่หมุนเวียนที่เพิ่มขึ้น 126 ล้านบาท จากสินทรัพย์ไม่มีตัวตนเพิ่มขึ้น

สภาพคล่อง และ กระแสเงินสด

  เงินสดและรายการเทียบเท่าเงินสดมีจำนวน 1,016 ล้านบาท เพิ่มขึ้น 17 ล้านบาท
  เป็นเงินสดรับจากการดำเนินงาน 335 ล้านบาท ลดลงจากสินค้าคงเหลือที่เพิ่มขึ้น
  เป็นการใช้ไปในกิจกรรมลงทุน 270 ล้านบาท
  ส่วนใหญ่ใช้ไปเพื่อจัดซื้ออุปกรณ์ที่ใช้ในการผลิตและดำเนินงานในธุรกิจต่างๆ
  รวมถึงจากการลงทุนในเงินลงทุนชั่วคราว และใช้ไปในกิจกรรมจัดหาเงิน 47 ล้านบาท
  ทั้งนี้ภาพรวมของสภาพคล่องและกระแสเงินสด ณ สิ้นปี 2554 อยู่ในระดับดีเมื่อเทียบกับปีก่อน
  ซึ่งแสดงให้เห็นถึงสภาพคล่องที่ดีและฐานะการเงินที่เข้มแข็งของกลุ่มบริษัทฯ

2)  อัตราส่วนที่สำคัญ

  ในปี 2554 บริษัทฯ และบริษัทย่อยมีรายได้รวมที่เติบโตขึ้นร้อยละ 7
  จากความสำเร็จที่เกิดจากการใช้กลยุทธ์ทางด้านต่าง ๆ
  เพื่อขยายส่วนแบ่งการตลาดไม่ว่าจะเป็นโทรทัศน์ผ่านดาวเทียมหรือรายการโทรทัศน์
  อย่างไรก็ตามอัตราส่วนกำไรขั้นต้นเท่ากับร้อยละ 40.71 ใกล้เคียงกับปีก่อน
  และมีอัตรากำไรจากการดำเนินงานและอัตรากำไรสุทธิเท่ากับร้อยละ 9.60 และ 6.66
  เมื่อเทียบกับปี 2553 ซึ่งมีอัตราเท่ากับร้อยละ 8.59 และ 5.94 ตามลำดับ
  ทั้งนี้อัตราการจ่ายปันผลเท่ากับ ร้อยละ 45.78 ลดลงจากปี 2553
  เนื่องจากมีการงดจ่ายเงินปันผลสำหรับผลการดำเนินงานงวดครึ่งหลังของปี 2554
  เพื่อสำรองเงินสดไว้สำหรับลงทุนในธุรกิจใหม่
  แต่มีอัตราส่วนความสามารถในการชำระดอกเบี้ยเท่ากับ 16.16 เท่า ลดลงจากปี 2553
  ซึ่งเท่ากับ 31.13 เท่า อย่างไรก็ตาม ณ วันที่ 31 ธันวาคม 2554 กลุ่มบริษัทฯ
  ยังคงมีสภาพคล่องที่ดีเสมอมา ซึ่งแสดงให้เห็นได้จากอัตราส่วนสภาพคล่องเท่ากับ 1.25 เท่า
  อัตราส่วนหนี้สินต่อส่วนของผู้ถือหุ้นที่ 1.34 เท่า และอัตราส่วนเงินสดต่อการทำกำไรร้อยละ
  83.85 ระยะเวลาในการเรียกเก็บหนี้ และระยะเวลาการขายสินค้าเฉลี่ยยังคงใกล้เคียงเดิม
  คือ 72 วัน และ 58 วันตามลำดับ

3)  โครงสร้างเงินทุน

-   สินทรัพย์

  กลุ่มบริษัทฯ มีสินทรัพย์รวม ณ สิ้นปี 2554 มูลค่า 8,534 ล้านบาท เพิ่มขึ้นจากปี 2553 จำนวน
  969 ล้านบาท สินทรัพย์หมุนเวียนเพิ่มขึ้น 843 ล้านบาทจากเงินลงทุนชั่วคราว และสินค้าคงเหลือ
  ส่วนสินทรัพย์ไม่หมุนเวียนเพิ่มขึ้น 126 ล้านบาท จากสินทรัพย์ไม่มีตัวตน

-   หนี้สิน

  หนิ้สินรวม ณ สิ้นปี 2554 มีจำนวน 4,891 ล้านบาท เพิ่มขึ้นจากปี 2553 จำนวน 1,141
  ล้านบาท จากเจ้าหนี้การค้ากิจการที่ไม่เกี่ยวข้องกัน เงินกู้ยืมจากสถาบันการเงินที่เพิ่มขึ้น
  รวมถึงการตั้งสำรองผลประโยชน์ระยะยาวของพนักงาน

-   ส่วนของผู้ถือหุ้น

  กลุ่มบริษัทฯ มีส่วนของผู้ถือหุ้น ณ สิ้นปี 2554 จำนวน 3,643 ล้านบาท เมื่อเทียบกับ ณ สิ้นปี
  2553 จำนวน 3,815 ล้านบาท เพิ่มขึ้นจำนวน 172 ล้านบาท

4)  ปัจจัยและอิทธิพลหลักที่อาจมีผลต่อผลการดำเนินงานและฐานะการเงินในอนาคต

  ไม่มี

  13.3 ค่าตอบแทนของผู้สอบบัญชี

ในรอบปีบัญชี 2554 กลุ่มบริษัทฯ แต่งตั้ง คุณเติมพงษ์ โอปนพันธุ์ แห่งบริษัท สำนักงาน เอินส์ท
แอนด์ ยัง จำกัด เป็นผู้สอบบัญชีผู้ลงนามรับรองงบการเงินของบริษัทฯ ค่าตอบแทนผู้สอบบัญชีของกลุ่ม
บริษัทฯ เป็นค่าตอบแทนจากการตรวจสอบบัญชี จำนวน 9.512 ล้านบาท และไม่มีค่าตอบแทนจาก
ค่าบริการอื่น แต่อย่างใด ไม่ว่าในรอบบัญชีที่ผ่านมาหรือที่ต้องจ่ายในอนาคตอันเกิดจากการตกลงที่ยัง
ให้บริการไม่แล้วเสร็จในรอบปีบัญชี